text: SSW får flere medlemmer
  14 september 2011 kl. 08.34
  Efter 20 år med tilbagegang er Sydslesvigsk Vælgerforening SSW i fremgang. I forhold til antallet af medlemmer er nu det tredjestørste i Holsten efter socialdemokraterne i SPD og de kristelige demokrater i CDU.
  Partiets ledelse forklarer til Flensborg Avis, at tilgangen af nye medlemmer skyldes den forskelsbehandling, de danske skoler er udsat for.
  SSWs formand, Flemming Meyer, siger til avisen, at forskelsbehandlingen har fået de dansk-sindede til at indse, at de bliver hørt, når de har deres eget parti.
  Flensborg Avis oplyser, at antallet af medlemmer i SSW var 5000 omkring 1990, men i slutningen af 2009 var der kun 3514. 
  Nu er medlemstallet 3647. SSW har dermed flere medlemmer end partierne De Grønne, Venstrepartiet og De frie Demokrater har tilsammen.
  